Huhu: Lokin omassa sarjassa nähdään Marvel-faneille hyvin tuttu aikamatkaajapahis - Muropaketti.com
Huhu: Lokin omassa sarjassa nähdään Marvel-faneille hyvin tuttu aikamatkaajapahis
19.02.2020 08:58 | Muropaketin toimitus
Kang Valloittaja saattaa lähteä Lokin kanssa aikamatkalle.
The Illuminerdi kertoo Disney Plus -palvelussa nähtävässä Lokin omassa sarjassa olevan mukana myös Kang the Conquerorin, eli Kang Valloittajan. Tämä on vielä tässä vaiheessa vain huhu, mutta Lokin sarjan on kerrottu sisältävän aikamatkailua, joten Kang sopisi mukaan vallan mainiosti.
Stan Leen ja Jack Kirbyn luoma Kang the Conqueror nähtiin ensimmäisen kerran vuonna 1964 ilmestyneen The Avengers -lehden numerossa #8. Aikamatkustukseen kykenevä pahis on ottanut yhteen useamman kerran myös Ihmenelosten kanssa ja hän oli mukana myös Salatuissa sodissa.
Tom Hiddlestonin tähdittämä Loki-sarja alkaa Disney Plus -suoratoistopalvelussa keväällä 2021. Muun muassa Sex Education -sarjasta tuttu Kate Herron ohjaa sen ensimmäisen kauden kaikki kuusi jaksoa.
Disney Plus puolestaan aloittaa Suomessa vihdoinkin jossain vaiheessa ensi kesää.
Kuvat: Tom Hiddleston on palannut Lokin rooliin
Tom “Loki” Hiddleston haki alun perin Thorin rooliin – Joutui nyt katsomaan koekuvausvideonsa suorassa televisiolähetyksessä